Publication: Magyar Közlöny
Issue: MK-2008-175 (Year: 2008, Number: 175)
Era: 2004-2010
Section: 170/2002. (VIII. 7.) Korm. rendelet (a továbbiakban: R1.) 2. §-ában kihirdetett SZMGSZ
Paragraph Index: 279

1. Az 5. cikk 5. § második és harmadik bekezdését a következő szöveggel kell helyettesíteni: „Rakszelvényt túllépő küldeménynek a Bolgár Köztársaság, az Iráni Iszlám Köztársaság, a Kínai Népköztársaság, a Koreai Népi-Demokratikus Köztársaság, a Lengyel Köztársaság, a Magyar Köztársaság, Mongólia és a Vietnami Szocialista Köztársaság vasútjain végzett fuvarozása esetén a feladó köteles az áru mindkét hosszanti oldalát a következő felirattal ellátni, vagy azokra a következő feliratú (vörös színű kerettel ellátott) táblát felerősíteni: „Vigyázat! Rakszelvényen túllépő küldemény a Негабаритный груз на …… (БДЖ, РАИ, КЖД, 3Ч, ПКП, МАВ, МТЗ, ВЖД)”. Ezt a feliratot a feladási ország nyelvén kell elkészíteni, és orosz nyelvű fordítással, a Kínai Népköztársaság, a Koreai Népi Demokratikus Köztársaság, a Vietnami Szocialista Köztársaság vasútjain végzett fuvarozás esetén pedig kínai vagy orosz nyelvű fordítással kell ellátni. Rakszelvényt túllépő küldeménynek a felsorolásban nem szereplő többi 1520 mm nyomtávolságú vasúton végzett fuvarozása esetén a feladó vagy az 1520 mm nyomtávolságú vasúti kocsiba való átrakást végző állomás a kocsi padlójára és az árura élénk színű, vízzel nem eltávolítható festékkel ellenőrző sávokat köteles felfesteni, valamint az áru mindkét hosszanti oldalát ellátni a rakszelvény túllépésére és a gurítódombbal rendelkező állomásokon való áthaladás feltételeire vonatkozó, – amennyiben ezeket a feltételeket az egyeztetett rakodási vázlatrajz tartalmazza, – felirattal vagy táblával, amelyek szövege a következő: „Rakszelvény túllépés … (rakszelvény túllépés jelzőszáma)”, „Nem gurítható”, „Gurítódombra vinni tilos” / „Негабаритность …”, „Не спускать с горки”, „Не пропускать через горку”. A feliratot (orosz) munkanyelven kell készíteni, és szükség szerint más nyelvre történő fordítással kell ellátni.”

Source: https://magyarkozlony.hu/hivatalos-lapok/fc5f29be392e7433ccb655f051078f08ab01a18c/dokumentumok/3280b237f93167bf22b88c139bb908a1f26f49e6/letoltes